
____-sonli SHARTNOMA
“____” _______ 2026-yil.							         Toshkent shahri
    _______________________________________(keyingi o‘rinlarda “Sotuvchi”deb yuritiladi) nomidan o‘zining Nizomi asosida faoliyat ko‘rsatuvchi direktori _______________________bir tarafdan va IIV MvaMTT Departamenti Texnik ta’minlash markazi (keyingi o‘rinlarda “Sotib oluvchi” deb yuritiladi) nomidan o‘zining Nizomi asosida faoliyat ko‘rsatuvchi rahbari _________________________ikkinchi tarafdan ushbu shartnomani quyidagilar haqida tuzdilar:
I. SHARTNOMA MAZMUNI
1.1. “Sotuvchi” o‘z zimmasiga 1.2-bandida ko‘rsatilgan mahsulotni to‘liq va sifatli holatda hamda “Sotib oluvchi” ushbu yetkazilgan mahsulotni qabul qilish va shartnomaga muvofiq haq to‘lash majburiyatini o‘z zimmasiga oladi.
1.2. Mazkur shartnoma bo‘yicha yetkazilishi lozim bo‘lgan mahsulotlar:
	№
	Nomlanishi
	O‘l. bir
	Soni
	Narxi QQS bilan(siz)
	Jami narxi QQS bilan(siz)

	Jami:
	xxxxxx


Shartnomaning umumiy bahosi: xxxxxxx (xxxxxxxxxxxxxxxxxxxxxxxxxxxxxxxxxx)
  so‘m QQS bilan(siz).
П. TARAFLARNING HUQUQLARI VA MAJBURIYATLARI
2.1. “Sotuvchi”ning huquqlari:
a) Yetkazib berilgan mahsulotlar haqini shartnoma shartlariga muvofiq to'lanishini talab qilish;
b) “Sotib oluvchi” qabul qilingan mahsulotlar haqini o‘z vaqtida to‘lamasa yetkazib berilgan mahsulotlar haqini va shartnomada ko‘rsatilgan miqdorda penya to'lashni talab qilish;
v) “Sotib oluvchi”dan yetkazib berilgan mahsulotlarni shartnoma shartlariga muvofiq talab qilib olishi.
2.2. “Sotuvchi”ning majburiyatlari:
a) Shartnomaning 1.2-bandida ko‘rsatilgan mahsulotlar va qonun hujjatlarida nazarda tutilgan yetkazib berilgan mahsulotlarga aloqador hujjatlarni “Sotib oluvchi”ga topshirish;
b) Yetkazib berilgan mahsulotlarni “Sotib oluvchi”ga uchinchi shaxslarning har qanday huquqlaridan ozod holda topshirish;
v) “Sotuvchi” tomonidan shartnomaga muvofiq belgilangan muddatda (kamida 1 yil kafolat muddati bilan) sifatli mahsulotlarni yetkazib berish.
2.3. “Sotib oluvchi” ning huquqlari:
a) Ushbu shartnomada belgilangan miqdorda va tartibda yetkazib berilgan mahsulotlar uchun qonun hujjatlarida nazarda tutilgan yetkazib berilgan mahsulotlarga aloqador hujjatlarni “Sotuvchi” dan talab qilish.
b) “Sotuvchi” mahsulotlarni o‘z vaqtida sifatli yetkazib bermasa, mahsulotlarni yetkazish yoki oldindan to‘langan mablag‘ uchun shartnomada ko‘rsatilgan miqdorda penya to‘lashni talab qilish;
v) “Sotuvchi” shartnomada nazarda tutilgan mahsulotlarnini shartnomaga mos kelmaydigan holda bajargan taqdirda, “Sotib oluvchi” ularni qabul qilishda va haqini to‘lashdan bosh tortish, haqi to‘lab qo‘yilgan bo‘lsa, to‘langan pul summasini qaytarib berishini talab qilish.
2.4. “Sotib oluvchi” ning majburiyatlari:
a) Mahsulotlarni yetkazib berish bahosini ushbu shartnomaga muvofiq to‘lash, to‘lovni amalga oshirish uchun zarur bo‘lgan harakatlarni o‘z hisobidan bajarish;
b) “Sotuvchi” tomonidan yetkazib berilgan mahsulotlarni mazkur shartnomaga muvofiq qabul qilish;
v) Tegishli darajada sifatli bo’lmagan mahsulot yetkazib berilganligi aniqlangan taqdirda, “Sotuvchi”ni tezlik bilan ogohlantirish hamda choralar ko‘rish.

Ш. SHARTNOMANING BAHOSI, HISOB-KITOB QILISH TARTIBI

3.1. Shartnomaning umumiy bahosi xxxxxxx (xxxxxxxxxxxxxxxxxxxxxxxxxxxx) so‘mni QQS bilan(siz) tashkil qiladi.
3.2. Yetkazib berilgan mahsulotlar uchun hisob-kitoblar shartnomaning 3.1-bandida ko‘rsatilgan summaning 30/15 (xxxx) foizi tomonlar shartnomani imzolagan kundan boshlab 10 ish kuni ichida oldindan to‘lab beriladi va qolgan 70/85 (xxxxx) foizi to‘lovni mahsulotlar to‘liq yetkazib berilganidan so‘ng hisob faktura va qabul qilish dalolatnomasi asosida 10 ish kuni  ichida amalga oshiradi.
          3.3. Yetkazib berilgan mahsulotlar uchun hisob-kitoblar pul o‘tkazish yo‘li bilan amalga oshiriladi.
IV. SHARTNOMANING BAJARILISHI
         4.1. “Sotuvchi” mazkur shartnomaning 1.2. bandida ko‘rsatilgan mahsulotlarni “Sotib oluvchi” tomonidan 30/15 (xxxx) foiz oldindan to‘lov amalga oshiririlgandan so‘ng 
xxxx(xxxx) ish kuni ichida yetkazib beradi.
          4.2. Shartnomaning barcha shartlari qonun hujjatlari talablariga muvofiq bajarilishi kerak. Agar tomonlar o‘z zimmalariga qabul qilingan barcha majburiyatlar bajarilishini ta’minlasa, shartnoma bajarilgan deb hisoblanadi.
          4.3. Shartnoma bajarilishini bir tomonlama rad etishga yoki shartnoma shartlarini bir tomonlama o‘zgartirishga yo‘l qo‘yilmaydi, qonun hujjatlarida belgilangan hollar bundan mustasno.
           4.4. Taraflar o‘rtasidagi mazkur shartnoma bilan tartibga solinmagan munosabatlar O‘zbekiston Respublikasi Fuqarolik kodeksi, “Xo‘jalik yurituvchi sub’ektlar faoliyatining shartnomaviy huquqiy bazasi to‘g‘risida”gi Qonun va boshqa qonun hujjatlari bilan tartibga solinadi.
V. KORRUPSIYAGA QARSHI KURASH
	5.1. Ushbu shartnoma bo‘yicha o‘z majburiyatlarini bajarayotganda tomonlar, ularning sheriklari, ishchilari yoki vositachilari har qanday noqonuniy ustunliklarga yoki boshqa noqonuniy maqsadlarga erishish uchun bevosita yoki bilvosita pul mablag‘lari yoki qimmatliklarni to‘lashni amalga oshirmaydi.
	5.2. Ushbu shartnoma bo‘yicha o‘z majburiyatlarini bajarayotganda tomonlar, ularning sheriklari, ishchilari yoki vositachilari pora berish, olish, tijoriy pora olish, shuningdek, amaldagi qonunchilik va xalqaro hujjatlarning talablarini buzadigan harakatlarni amalga oshirmaydilar. Jinoiy yo‘l bilan topilgan daromadlarni legallashtirishga qarshi kurashishga oid xalqaro hujjatlar talablarini buzilishi kabi harakatlarni amalga oshirmaydi.
	5.3. Ushbu shartnoma tomonlarining har biri boshqa tomonning xodimlarini har qanday tarzda rag‘batlantirishdan, shu jumladan pul mablag‘lari, sovg‘alar berish, ularga ish (xizmat)larni bepul bajarishi va ushbu bandda ko‘rsatilmagan boshqa usullar bilan xodimning rag‘batlantiruvchi tomon foydasiga har qanday harakatlarni sodir etishdan bosh tortadi.
	Xodimning uni rag‘batlantiruvchi tomon foydasiga amalga oshirgan harakatlari deganda quyidagilar tushuniladi:
	-boshqa kontragentlar bilan taqqoslaganda asossiz ustunliklarni taqdim etish;
	- har qanday kafolatlar bilan ta’minlash;
	- amaldagi tartib-taomillarni tezlashtirish;
- xodim tomonidan o‘z vazifalari doirasida amalga oshiriladigan, ammo tomonlar o‘rtasidagi munosabatlarning shaffofligi va ochiqligi tamoyillariga zid bo‘lgan boshqa harakatlar.
5.4. Shartnomaning taraflari korrupsiyaning oldini olish choralarini ko‘rish tartib taomillarini tan oladi va ularga rioya etilishini nazorat qiladi. Bunda tomonlar korrupsiyaviy faoliyat bilan shug‘ullanishi mumkin bo‘lgan kontragentlar bilan ishbilarmonlik munosabatlari xavfini minimallashtirish, shuningdek, korrupsiyaning oldini olish maqsadida bir-biriga o‘zaro yordam berish uchun oqilona harakatlarni amalga oshiradilar. Shuningdek, tomonlar korrupsiyaviy faoliyatga tomonlarning ishtiroki xavfini oldini olish maqsadida tekshiruvlar o‘tkazish ishlarini amalga oshirilishini ta’minlaydilar.
5.5. Tomonlar o‘zlarining sodir etilishi mumkin bo‘lgan noqonuniy xatti-harakatlari va ushbu shartnomaning korrupsiyaga qarshi kurashish shartlarini buzilishi kontragentning ishonchliligi reytingini pasaytirishdan tortib, ushbu shartnomani bekor qilinishigacha bo‘lgan noxush oqibatlarga olib kelish mumkinligini tan oladi.
5.6. Tomonlar maxfiylik tamoyillariga rioya qilgan holda ushbu shartnomani bajarish doirasida keltirilgan faktlar bo‘yicha tegishli tartib-taomillar amalga oshirilishini va amaliy qiyinchiliklarni bartaraf etish va yuzaga kelishi mumkin bo‘lgan nizoli vaziyatlarning oldini olish bo‘yicha samarali choralarni qo‘llashni kafolatlaydilar.
	5.7. Tomonlar ushbu shartnomaning korrupsiyaga qarshi kurashish shartlarini bajarish bo‘yicha to‘liq maxfiylikni, shuningdek, talablar buzilganligi faktlari to‘g‘risida xabar bergan tomon uchun ham, xabar bergan tomonning xodimlari uchun ham salbiy oqibatlar keltirmaslikni kafolatlaydilar.

VI. TARAFLARNING JAVOBGARLIGI

6.1. Yetkazib beriladigan mahsulotlarning kechiktirilgan har bir kuni uchun “Sotuvchi” yetkazib berilmagan mahsulot qiymatining 0,5 foizi miqdorida “Sotib oluvchi”ga penya to‘laydi, biroq penyaning umumiy summasi ko‘rsatilmagan xizmat qiymatining 50 foizidan ortiq bo‘lmasligi kerak.
6.2. Yetkazib berilgan mahsulotlar haqini o‘z vaqtida to'lamaganlik uchun “Sotib oluvchi” “Sotuvchi”ga o‘tkazib yuborilgan har bir kun uchun kechiktirilgan to‘lov summasining 0,4 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to‘laydi.
6.3. “Sotib oluvchi” sifati lozim darajada bo‘lmagan mahsulot qiymatining 20 foizi miqdorida jarima undirib olishga, agar yetkazib berilgan mahsulot haqi to‘lab qo‘yilgan bo‘lsa, to‘langan summani belgilangan tartibda qaytarishni talab qilishga haqlidir.
6.4. “Sotuvchi” sifati lozim darajada bo‘lmagan mahsulot yetkazib berganligi oqibatida, “Sotib oluvchi”ga (foydalanish ob’ektlariga) yetkazilgan zararni to’laydi. 
6.5. Penya va jarimalarni to‘lash taraflarni shartnomada ko‘rsatilgan majburiyatlarini bajarishdan ozod qilmaydi.

VII. NIZOLARNI HAL ETISH TARTIBI
7.1. Mazkur shartnoma bo‘yicha kelishmovchiliklar va nizolar masalalar kelib chiqqan taqdirda, taraflar ularni sudgacha hal etish yuzasidan kelishilgan chora-tadbirlar ko‘radilar.
7.2. Taraflar o‘rtasida kelib chiqqan nizolar o‘zaro hal qilinmagan taqdirda qonunchilikda o'rnatilgan tartibda sud tartibida hal qilinadi.


VIII. FORS-MAJOR VA JAVOBGARLIKDAN OZOD QILISH

8.1. Taraflardan biri shartnomani fors-major holatlari, ya’ni yengib bo‘lmaydigan kuch (favqulotda va muayyan sharoitlarda oldini olib bolmaydigan vaziyatlar zilzila, qurg‘oqchilik, suv toshqini, yong‘in, sel, do‘1, jala va boshqa tabiiy ofatlar) yoki shartnomani bajarish muddati mobaynida yangi qonun hujjati qabul qilinganligi tufayli bajarmagan yoki lozim darajada bajarmaganligini isbotlasa javobgar bo‘lmaydi.
8.2. Ushbu shartnoma shartlarini bajarishga to‘sqinlik qiluvchi fors-major holatlarini boshlanishi va tugashi to‘g‘risida zudlik bilan bir-birlarini yozma ravishda xabardor qilishlari shart.

IX. YAKUNLOVCHI QOIDALAR

9.1. Mazkur shartnomaga har qanday o‘zgartirish va qo‘shimchalar ular yozma shaklda sodir etilishi va taraflarning bunga zarur darajada vakolatli vakillari tomonidan imzolanishi sharti bilan haqiqiy hisoblanadi.
9.2. Shartnoma taraflar imzolagandan so‘ng O‘zbekiston Respublikasi Iqtisodiyot va moliya vazirligi huzuridagi G‘aznachilik xizmati qo‘mitasi tomonidan ro‘yxatga olingan kundan boshlab  qonuniy kuchga kiradi va 2026-yil 31-dekabr kuniga qadar amal qiladi.
9.3. Shartnoma ikki nusxada tuzilgan bo‘lib, xar bir nusxasi bir xil yuridik kuchga ega va taraflarning har birida bir nusxadan saqlanadi.

X. TARAFLARNING MANZILI VA REKVIZITLARI
	 SOTUVCHI:
	
	SOTIB OLUVCHI:

	
	
	

	
Direktor_________ 
	
	
Rahbar__________




